《闻侯官林公入关志喜》
清代·李杭

去国三年劳戍役，营田万里画边屯。忽闻优诏来丹极，已报生还入玉门。

故郡正思庸魏尚，谪居未忍老虞翻。共知明虑由天断，早献吁谟慰至尊。

作者简介：（1821—1848）清湖南湘阴人，字梅生，一字孟龙。李星沅子。道光二十四年进士，官编修。七岁能诗，及长，博通经史，工诗文，汤鹏、梅曾亮等人皆引为小友。有《小芋香山馆集》。